পরিবারের দাবি, চিৎকার শুনে বৃদ্ধ ও তাঁর স্ত্রী ঘর থেকে বেরোন। বৃদ্ধ অভিযুক্ত যুবককে জাপটে ধরার চেষ্টা করেন। তখনই সে তাঁর পেটে ছুরি চালিয়ে দেয়। বৃদ্ধ লুটিয়ে পড়েন। এর পরে তাঁর স্ত্রী অভিযুক্তকে আটকাতে গেলে সে তাঁকেও ছুরি মারে। হামলা থেকে বাদ যায়নি শিশুটিও। জখমদের উদ্ধার করে রায়গঞ্জ সুপার স্পেশ্যালিটি হাসপাতালে নিয়ে যাওয়া হলে চিকিত্সকেরা বৃদ্ধকে মৃত বলে ঘোষণা করেন। রাতের দিকে শিশুটিও মারা যায় বলে হাসপাতাল সূত্রে খবর।